પોલિયોની રસી જન્મ સાથે તરત આપવામાં આવે છે અને જ્યાં સુધી બાળક એક વર્ષનું થાય ત્યાં સુધીમાં ઓછામાં ઓછી પાંચ વાર તેને પોલિયોની રસી આપવી જરૂરી છે. પોલિયો જાનલેવા રોગ નથી, પરંતુ એ રોગમાં બાળક શારીરિક અક્ષમ બની જાય છે અને આ રોગનો કોઈ ઇલાજ પણ આપણી પાસે નથી. જો તમે તમારા ડૉક્ટર પાસે બાળકને પોલિયોની રસી આપી હોય અને છતાં સરકારી લોકો તમારા ઘરે રસી આપવા માટે આવે તો તમે બાળકને વધારાના ડોઝ આપી શકો છો. એટલે કે વર્ષમાં પાંચ વારને બદલે જો ૭ વાર કે ૧૦ વાર બાળક પોલિયોની રસી લે તો પણ કોઈ પ્રૉબ્લેમ થતો નથી.